
2190/94 στον Κρατικό Παιδικό Σταθμό Ηράκλειας 

Διορθώσεις σφαλμάτων 

Διόρθωση σφάλματος στο από 4.8.93 Π.Δ/γμα για 
έγκριση σύστασης του κοινωφελούς ιδρύματος με 
την επωνυμία «ΣΤΕΓΗ ΕΥΓΗΡΙΑΣ ΒΑΣΙΛΕΙΟΣ ΚΑΙ 
ΕΥΔΟΚΙΑ ΠΑΝΑΓΙΩΤΑΡΟΥ» και κύρωση του Οργα¬ 
νισμού αυτού .15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ 30734/7569/κ.α. (1) 

Πολιτογράφηση Ομογενών Αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 30734/7569/18.5.1994 απόφαση του Υφυ¬ 
πουργού Εσωτερικών έγινε δεκτή η από 16.2.93 αίτηση 
πολιτογράφησης του Ομογενούς Αλλοδαπού ΣΥΜΕΩ- 
ΝΙΔΗ ΣΩΤΗΡΙΟΥ του Ανδρέα για απόκτηση της Ελληνικής 
Ιθαγένειας. 

Με τη Φ. 20325/24332/93/18.5.1994 απόφαση του 
Υφυπουργού Εσωτερικών έγινε δεκτή η από 17.1.1992 
αίτηση πολιτογράφησης του ομογενούς αλλοδαπού ΖΩ- 
ΤΟΥ ΦΩΤΙΟΥ του Γεωργίου για απόκτηση της Ελληνικήςε 
Ιθαγένειας. 

Με τη Φ. 23949/4992/18.5.1994 απόφαση του Υφυ¬ 
πουργού Εσωτερικών έγινε δεκτή η από 3.6.1992 αίτηση 
πολιτογράφησης της ομογενούς Αλλοδαπού ΦΙΛΜΕΡΙ- 
ΔΟΥ ΜΑΡΙΑΣ χήρας ΙΩΑΚΕΙΜ για απόκτηση της Ελληνι¬ 
κής Ιθαγένειας. 

Με τη Φ. 29731/4774/18.5.1994 απόφαση του Υφυ¬ 
πουργού Εσωτερικών έγινε δεκτή από 15.1.1993 αίτηση 
πολιτογράφησης του ομογενούς αλλοδαπού ΠΑΥΛΑΚΗ 

Παύλου του Γεωργίου για απόκτηση της Ελληνικής Ιθαγέ¬ 
νειας. 

Αθήνα, 18 Μαΐου 1994 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 

-♦- 

Αριθ. Φ. 5210/8454/94 κ.α. (2) 

Πολιτογράφηση αλλογενών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΟΝ 

Με τη Φ. 5210/8454/94/18.5.1994 απόφαση του 
Υφυπουργού Εσωτερικών έγινε δεκτή η από 2.10.1989 
αίτηση πολιτογράφησης της αλλογενούς αλλοδαπής ΖΙΟ- 
ΜΕΚ ΜΠΟΖΕΝΑ-ΜΑΡΙΑ του ΣΥΛΒΕΣΤΕΡ για απόκτηση 
της Ελληνικής Ιθαγένειας. 

Με την 24231/24568/93/18.5.1994 απόφαση του 
Υφυπουργού Εσωτερικών έγινε δεκτή η από 16.3.1993 
αίτηση πολιτογράφησης του αλλογενούς αλλοδαπού ΚΟ¬ 
ΝΤΟΥ ΝΑΓΚΙΜΠ του ΦΟΥΑΝΤ για απόκτηση της Ελληνι¬ 
κής Ιθαγένειας. 

Με την 25669/7839/18.5.1994 απόφαση του Υφυ¬ 
πουργού Εσωτερικών έγινε δεκτή η από 1.3.1990 αίτηση 
πολιτογράφησης της αλλογενούς αλλοδαπής ΡΙΓΚΟΡ ΛΥ- 
ΝΤΙΑ συζ. ΜΠΕΝΕΝΤΙΚΤΟ για απόκτηση της Ελληνικής 
Ιθαγένειας. 

Με την 30357/24165/93/18.5.1994 απόφαση του 
Υφυπουργού Εσωτερικών έγινε δεκτή η από 26.6.1989 
αίτηση πολιτογράφησης της αλλογενούς αλλοδαπής 
ΚΟΝΔΥΛΗ ΡΟΜΑΝΑ συζ. ΔΗΜΗΤΡΙΟΥ το γένος ΟΥΛ- 
ΜΑΝ ΓΙΑΡΟΣΛΑΒ για απόκτηση της Ελληνικής Ιθαγέ¬ 
νειας. 

Αθήνα, 18 Μαΐου 1994 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 

-φ- 

Αριθ. 2022973/3968/0025 (3) 

Τροποποίηση και συμπλήρωση της 2003341/683/0025/ 

17.2.94 απόφασης, με την οποία παρασχέθηκε η εγγύ¬ 
ηση του Δημοσίου για τη χορήγηση δανείων κεφαλαίου 
κίνησης σε βιοτεχνικές, βιομηχανικές, μεταλλευτικές, 
κτηνοτροφικές επιχειρήσεις βιομηχανικού τύπου, ξε¬ 
νοδοχειακές και ναυτιλιακές επιχειρήσεις της περιφέ¬ 
ρειας Θράκης, καθώς και για τη ρύθμιση οφειλών από 
παλαιότερα δάνεια. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 σε συν¬ 
δυασμό με τις διατάξεις του Ν. 1266/82, όπως ισχύει. 

2. Τη κοινή απόφαση Υπουργών Εθνικής Οικονομίας και 
Οικονομικών αριθ. 1648/Γ.Γ.54/Β.22/13.1.94, όπως 
τροποποιήθηκε και συμπληρώθηκε με την ομοιά της αριθ. 
14237/Β.664/6.4.94 με την οποία εγκρίθηκε η επιδό¬ 
τηση επιτοκίου δανείων για κεφάλαιο κίνησης βιοτεχνι¬ 
κών, βιομηχανικών, μεταλλευτικών, κτηνοτροφικών βιο¬ 
μηχανικού τύπου, ξενοδοχειακών και ναυτιλιακών επιχει¬ 
ρήσεων της περιφέρειας Θράκης και η ρύθμιση των υφι¬ 
σταμένων μέχρι 31.12.93 οφειλών στις Τράπεζες από πα¬ 
λαιότερα δάνεια των ανωτέρω επιχειρήσεων. 


3. Την αριθ. 2003341 /683/0025/17.2.94 απόφαση εγ¬ 
γύησης προς τις Τράπεζες για τις παραπάνω πιστωτικές 
διευκολύνσεις. 

4. Την αριθ. 1026431/268/0006Α/2.3.94 κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών», αποφασίζουμε: 

Τροποποιούμε και συμπληρώνουμε την αριθ. 2003341 / 
683/17.2.94 απόφασή μας, όπως ισχύει σήμερα και ορί¬ 
ζουμε ότι: 

1. Η εγγύηση του Δημοσίου, που παρασχέθηκε ανεπι¬ 
φύλακτα, παραιτουμένου του Δημοσίου του δικαιώματος 
της προβολής της ένστασης της δίζησης, για την κάλυψη 
των χορηγουμένων από 1.4.93 και μετά δανείων για κεφά¬ 
λαιο κίνησης σε βιοτεχνικές, βιομηχανικές, μεταλλευτι¬ 
κές, κτηνοτροφικές βιομηχανικού τύπου, ξενοδοχειακές 
και ναυτιλιακές επιχειρήσεις που είναι εγκατεστημένες, 
ανεξάρτητα από την έδρα τους, στους νομούς Ξάνθης, 
Ροδόπης και Έβρου και μέχρι συνολικού ποσού δρχ. 
εκατό εκατομμυρίων (100.000.000) κατά επιχείρηση, κα¬ 
θώς και για την κάλυψη των οφειλών (κατά κεφάλαιο και 
τόκους) που θα προκύψουν από τη ρύθμιση των υφιστά¬ 
μενων κατά την 31.12.93 οφειλών από παλαιότερα δάνεια 
των ως άνω επιχειρήσεων, ισχύει για τη χορήγηση των 
ανωτέρω δανείων και για τη ρύθμιση οφειλών από προη¬ 
γούμενα δάνεια με βάση και τα οριζόμενα στην αριθ. 
14237/Β.664/6.4.94 κοινή απόφαση των Υπουργών 
Εθνικής Οικονομίας και Οικονομικών (ΦΕΚ τ.Β’ 293/ 
94). 

2. Για τη χορήγηση των νέων δανείων για κεφάλαιο κίνη¬ 
σης μέχρι συνολικού ποσού δρχ. εκατόν εκατομμυρίων 
(100.000.000) κατά επιχείρηση: 

α) Δεν απαιτείται, προκειμένου να ισχύει η εγγύηση του 
Ελληνικού Δημοσίου, η λήψη εμπράγματων ή άλλων 
ασφαλειών. 

β) θα ζητείται και θα λαμβάνεται από τις Τράπεζες η 
κατά το Ν. 1599/86 υπεύθυνη δήλωση των νόμιμων εκ¬ 
προσώπων των επιχειρήσεων ότι δεν έχουν ζητήσει ή λά¬ 
βει δάνειο της αυτής κατηγορίας από άλλη Τράπεζα. 

Στην περίπτωση που έχουν ζητήσει ή έχουν λάβει θα 
πρέπει να προσκομίζεται, πριν από κάθε νέα εκταμίευση, 
βεβαίωση των άλλων Τραπεζών για τα ποσά που έχουν χο¬ 
ρηγήσει. 

γ) Γ ια την εξατομίκευση της εγγύησης κατά Τράπεζα θα 
λαμβάνονται υπόψη η χρονολογία εκταμίευσης και τα 
ποσά των δανείων δηλ. θα έχουν την εγγύηση του Δημο¬ 
σίου μόνο η Τράπεζα ή οι Τράπεζες που θα προηγηθούν 
χρονικά στην εκταμίευση δανείων μέχρι συνολικού ποσού 
δρχ. 100.000.000 και 

3. Οι Τράπεζες θα πρέπει, προκειμένου να ισχύει η εγ¬ 
γύηση του Δημοσίου, να υποβάλλουν, μέσα στον επόμενο 
μήνα από τη χορήγηση νέων δανείων κεφαλαίου κίνησης ή 
τη ρύθμιση οφειλών από παλαιότερα δάνεια, στο Γενικό 
Λογιστήριο του Κράτους - Δ/νση Κίνησης Κεφαλαίων, Εγ¬ 
γυήσεων, Δανείων και Αξιών (Γ.Κ.Κ. - Δ.25 - Δ') αναλυτι¬ 
κές καταστάσεις, (μία για τα χορηγηθέντα τον προηγού¬ 
μενο μήνα δάνεια κεφ. κίνησης και μια για τις συμφωνη- 
θείσες επίσης στον προηγούμενο μήνα ρυθμίσεις οφει¬ 
λών από παλαιότερα δάνεια). 

Στις καταστάσεις αυτές θα αναγράφονται σε ιδιαίτερες 

στήλες πέραν του ονοματεπωνύμου ή της επωνυμίας και 
όλα τα λοιπά στοιχεία της επιχείρησης (Δ/νση της έδρας 
της επιχείρησης, είδος και Δ/νση των επιχειρηματικών 
εγκαταστάσεων στους νομούς της Θράκης και Α.Φ.Μ.) τα 
κατά ημεροχρονολογία και Τράπεζα ποσά των χορηγηθέ- 
ντων νέων δανείων κεφαλαίου κίνησης ή το ποσό των ρυθ- 
μιζομένων οφειλών, ανάλογα με την περίπτωση, το επιτό¬ 
κιο, ο τρόπος εξόφλησης, οι ασφάλειες (για τις ρυθμιζόμε- 
νες οφειλές) και τα στοιχεία των σχετικών συμβάσεων. 

Στις καταστάσεις για τα χορηγηθέντα δάνεια κεφαλαίου 
κίνησης θα επισυνάπτονται φωτοτυπικά αντίγραφα των 
υποβληθέντων σχετικών υπευθύνων δηλώσεων ή βεβαιώ¬ 
σεων άλλων Τραπεζών (βλ. παράγρ. 2 περ. β). 

Κατά τα λοιπά ισχύει η αριθ. 2003341/683/17.2.94 
απόφασή μας. 

Από τις διατάξεις της παρούσας προκαλείται δαπάνη, 
σε βάρος του κρατικού προϋπολογισμού, το ύφος της 
οποίας δε μπορεί να προσδιοριστεί. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαΐου 1994 

Ο ΥΦΥΠΟΥΡΓΟΣ 

Ν. ΚΥΡΙΑΖΙΔΗΣ 
-+- 

Αριθ. 2026141/4452 (4) 

Παροχή της εγγύησης του Δημοσίου στην Τράπεζα Αττι¬ 
κής για την κάλυψη των εγγυητικών επιστολών που θα 
εκδόσει υπέρ της Μεταλλουργικής Βιομηχανίας Ηπεί¬ 
ρου Α.Ε. απευθυνόμενες προς στην Τράπεζα της Ελ¬ 
λάδος (Ι.Ε.Τ.Α.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του 
άρθρου 8 του Ν. 1266/82, όπως ισχύει. 

2. Το έγγρφο της Τράπεζας Αττικής από 1.4.1994 στο 
οποίο αναφέρει ότι θα εκδόσει τις κατωτέρω εγγυητικές 
επιστολές υπέρ της Μεταλλουργικής Βιομηχανίας Ηπεί¬ 
ρου Α.Ε.: 

α) Εγγυητική προκαταβολής 90.000.000 δρχ. λήξης 
30.11.94. 

β) Εγγυητική καλής εκτέλεσης 17.000.000 δρχ. λήξης 
31.3.95. 

3. Το υπ’ αριθ. 36/ΑΔ/Χγ/24.3.94 έγγραφο της Μεταλ¬ 
λουργικής Βιομηχανίας Ηπείρου Α.Ε. με το οποίο ζητείται 
η εγγύηση του Δημοσίου για την κάλυψη των ανωτέρω εγ¬ 
γυητικών επιστολών. 

4. Το απόσπασμα πρακτικού υπ’ αριθ. 214 της συνε¬ 
δρίασης του Δ.Σ. της Μ.Β.Η ΑΕ της 1ης Μαρτίου 1994. 

5. Το υπ’ αριθ. Φ.800/30/148539/18.4.94 έγγραφο 
του Υπουργείου Εθνικής Αμυνας. 

6. Την υπ’ αριθ. 1026431/268/0006Α/2.3.94 από¬ 
φαση του Πρωθυπουργού και Υπουργού Οικονομικών για 
ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών, αποφασίζουμε: 

Παρέχουμε την εγγύηση του Ελληνικού Δημοσίου στην 
Τ ράπεζα Αττικής για την κάλυψη σε περίπτωση κατάπτω¬ 


σης των κατωτέρω εγγυητικών επιστολών που θα εκδόσει 
υπέρ της Μεταλλουργικής Βιομηχανίας Ηπείρου Α.Ε. 
απευθυνόμενες προς την Τράπεζα της Ελλάδος (ΙΕΤΑ - 
Ίδρυμα εκτύπωσης Τραπεζογραμματίων και Αξιών). 

1) Εγγυητικής Επιστολής καλής εκτέλεσης 17.000.000 
δρχ. λήξης 31.3.95. 

2) Εγγυητικής Επιστολής προκαταβολής 90.000.000 
δρχ. λήξης 30.11.94. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 και διατηρεί τα δι¬ 
καιώματα και τις ενστάσεις που απορρέουν από τα άρθρα 
853, 858, 862 και 863 του Α.Κ. 

Με την απόφαση αυτή αναλαμβάνουμε την υποχρέωση, 
σε περίπτωση κατάπτωσης των ανωτέρω εγγυητικών επι¬ 
στολών να καταβάλουμε στην Τράπεζα Αττικής σε δύο (2) 
μήνες από τη λήξη εκάστης εγγυητικής επιστολής τα ποσά 
που προέρχονται από την ανωτέρω αιτία και από τόκους 
υπερημερίας και μετά από προηγούμενη βεβαίωση των 
ποσών αυτών στην οικεία ΔΟΥ στο λογαριασμό 555 σύμ¬ 
φωνα με τη διάταξη του Π.Δ/τος αριθ. 16/1989 (ΦΕΚ 
6/89 τ.Α') και τις οδηγίες της εγκυκλίους μας με αριθ. 
98348/2945/8.8.79. 

Καθορίζουμε προμήθεια υπέρ του Δημοσίου 0,50% για 
την παρεχόμενη εγγύησή του την οποία θα εισπράττει η 
Τράπεζα Αττικής και θα την αποδίδει στο Δημόσιο σύμ¬ 
φωνα με τα έγγραφά μας με αριθ. 98346/2944/8.8.79, 
98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 1994 

Ο ΥΦΥΠΟΥΡΓΟΣ 

Ν. ΚΥΡΙΑΖΙΔΗΣ 
-♦- 

Αριθ. 578 (5) 

Σύσταση τριμελούς Επιτροπής άρθ. 25 Ν. 2190/94 στο 
Νομαρχιακό Ταμείο Δυτ. Αττικής. 

Η ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη τις διατάξεις: 

α. Του Ν. 3200/1955 «περί διοικητικής αποκεντρώ- 
σεως» (ΦΕΚ Α' 97). 

β. Του Ν.Δ. 3620/56 «περί τροποποιήσεως και συμπλη- 
ρώσεως των διατάξεων περί διοικητικής αποκεντρώσεως» 
(ΦΕΚ 279). 

γ. Του Ν. 2190/1994 «σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκησης» 
(ΦΕΚ 28Α/1994). 

δ. Τη ΔΙΠΙΔΔ/Α2/7497/15.3.94 Υπουργείου Προε¬ 
δρίας της Κυβέρνησης. 

ε. Ότι από τις διατάξεις της παρούσης δεν προκύπτει 
επί πλέον δαπάνη σε βάρος του προϋπολογισμού του 
ΝΤΔΑ, αποφασίζουμε: 

Συστήνουμε τριμελή επιτροπή από ένα μόνιμο διοικη¬ 
τικό υπάλληλο, κλάδου ΠΕ και δύο (2) μονίμους διοικητι¬ 
κούς υπαλλήλους, κλάδου ΔΕ της Νομαρχίας μας, προκει- 
μένου να γνωμοδοτήσει για τις αιτήσεις που έχουν υπο¬ 
βληθεί για επαναπρόσληψη σύμφωνα με τις διατάξεις της 
παρ. 3, αρ. 25 του Ν. 2190/94. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αιγάλεω, 1 Απριλίου 1994 

Η Νομάρχης 
ΜΑΡΘΑ ΣΗΜΑΝΤΩΝΗ 

-♦- 

Αριθ. 579 (6) 

Συγκρότηση τριμελούς Επιτροπής άρθ. 26 Ν. 2190/94 
στο Νομαρχιακό Ταμείο Δυτ. Αττικής. 

Η ΝΟΜΑΡΧΗΣ ΔΥΤ. ΑΤΤΙΚΗΣ 

Έχοντας υπόψη τις διατάξεις: 

α. Του Ν. 3200/1955 «περί διοικητικής αποκεντρώ- 
σεως» (ΦΕΚ Α' 97). 

β. Του Ν.Δ. 3620/56 «περί τροποποιήσεως και συμπλη- 
ρώσεως των διατάξεων περί διοικητικής αποκεντρώσεως» 
(ΦΕΚ 279). 

γ. Του Ν. 2190/1994 «σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκησης» 
(ΦΕΚ 28Α/1994). 

δ. Τη ΔΙΠΙΔΔ/Α2/7497/15.3.94 Υπουργείου Προε¬ 
δρίας της Κυβέρνησης. 

ε. Ότι από τις διατάξεις της παρούσης δεν προκύπτει 
επί πλέον δαπάνη σε βάρος του προϋπολογισμού του 
ΝΤΔΑ, αποφασίζουμε: 

Συστήνουμε τριμελή επιτροπή από ένα (1) μόνιμο διοι¬ 
κητικό υπάλληλο, κλάδου ΠΕ και δύο (2) μονίμους διοικη¬ 
τικούς υπαλλήλους, κλάδου ΔΕ της Νομαρχίας μας, προ- 
κειμένου να γνωμοδοτήσει για τις αιτήσεις που έχουν υπο¬ 
βληθεί για προσφυγή κατά αδικαιολογήτων μεταβολών 
υπηρεσιακής κατάστασης κατά τις διατάξεις του αρ. 26 
του Ν. 2190/94. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αιγάλεω, 1 Απριλίου 1994 

Η Νομάρχης 
ΜΑΡΘΑ ΣΗΜΑΝΤΩΝΗ 

-♦- 

Αριθ. 8377. (7) 

Σύσταση ίδιου Κοινοτικού Νομικού Προσώπου στη Κοιν. 
Κρουσώνα Ν. Ηρακλείου με την επωνυμία «ΚΟΙΝΟΤΙ¬ 
ΚΟΣ ΑΘΛΗΤΙΚΟΣ ΟΡΓΑΝΙΣΜΟΣ ΚΡΟΥΣΩΝΑ». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις των άρθρων 80,162 και 187 του Δ.Κ.Κ. 
(Π.Δ. 323/89). 

2. Τις διατάξεις του άρθρου 11 του Ν. 2130/93. 

3. Την αρ. 5/94 νομότυπη απόφαση του Κοινοτικού 
Συμβουλίου Κρουσώνα, αναφορικά με τη σύσταση ίδιου 
Κοινοτικού Νομικού Προσώπου με την επωνυμία «ΚΟΙΝΟ¬ 
ΤΙΚΟΣ ΑΘΛΗΤΙΚΟΣ ΟΡΓΑΝΙΣΜΟΣ ΚΡΟΥΣΩΝΑ», απο¬ 
φασίζουμε: 

1. Συνιστούμε στην Κοινότητα Κρουσώνα Ν Ηρακλείου, 
ίδιο Κοινοτικό Νομικό Πρόσωπο με την επωνυμία «ΚΟΙ¬ 
ΝΟΤΙΚΟΣ ΑΘΛΗΤΙΚΟΣ ΟΡΓΑΝΙΣΜΟΣ ΚΡΟΥΣΩΝΑ». 

2. Σκοποί του Νομικού Προσώπου είναι: 

α) Η καλλιέργεια των ευγενικών και αθλητικών ιδεωδών 


και η συμβολή στην καταπολέμηση της βίας στους αθλητι¬ 
κούς χώρους. 

β) Η ανάπτυξη μαζικού αθλητισμού στην περιοχή της 
Κοινότητας, με τη δημιουργία ευκαιριών άθλησης για 
όλους τους δημότες. 

γ) Η συμβολή στην επιστημονική αναβάθμιση της γνώ¬ 
σης για τον αθλητισμό και τα διάφορα αγωνίσματα, με τη 
διοργάνωση σεμιναρίων, διαλέξεων, αθλητικών ακαδη- 
μιών κ.λπ. 

δ) Η δημιουργία και λειτουργία αθλητικών κέντρων, γυ¬ 
μναστηρίων, γηπέδων, με στόχο τη δυνατότητα προσφο¬ 
ράς για άθληση σε όλους τους δημότες. 

ε) Η συντήρηση και φροντίδα των αθλητικών εγκατα¬ 
στάσεων και η ανέγερση νέων, σε χώρους που η χρήση 
τους παραχωρείται σ’ αυτό. 

στ) Η οργάνωση αθλητικών εκδηλώσεων όλων των 
αθλητικών τμημάτων, σε συντονισμό με τα αντίστοιχα σω¬ 
ματεία. 

ζ) Η συνεργασία και η βοήθεια σε όλους τους αθλητι¬ 
κούς φορείς (σωματεία, ενώσεις κ.λπ.). 

η) Η δημιουργία δυνατοτήτων ανάπτυξης αθλητικού 
τουρισμού, σε συνεργασία με κρατικές υπηρεσίες, 
Ο.Ο.Κ., Ο.Τ.Α., επιχειρηματικούς και αθλητικούς φο¬ 
ρείς. 

θ) Η συστηματική προσπάθεια για τη διατήρηση και προ¬ 
βολή της αθλητικής παράδοσης της περιοχής. 

3. Το Νομικό Πρόσωπο διοικείται από επταμελές (7) 
Διοικητικό Συμβούλιο, αποτελούμενο από τους: 

α) Τον εκάστοτε Πρόεδρο της Κοινότητας, ως Πρόεδρο 
ή τον Αντιπρόεδρο της Κοινότητας, που ορίζεται με από¬ 
φαση του Προέδρου, 
β) Δύο (2) Κοινοτικούς Συμβούλους, 
γ) Έναν (1) εκπρόσωπο της Ν. ΕΦΑ Ηρακλείου, 
δ) Τον εκάστοτε αρχαιότρο καθηγητή - γυμναστή του 
Γυμνασίου Κρουσώνα. 

ε) Έναν (1) εκπρόσωπο των αθλητικών σωματείων της 
Κοινότητας. 

στ) Ένα (1) δημότη της Κοινότητας. 

Τα παραπάνω μέλη μαζί με τους αναπληρωτές τους, 
ορίζονται με απόφαση του Κοινοτικού Συμβουλίου. 

Το Διοικητικό εκλέγει Αντιπρόεδρο, μεταξύ των μελών 
που είναι Κοινοτικοί Σύμβουλοι, Γραμματέα και Ταμία. 

Η θητεία του Δ.Σ. είναι τετραετής και ακολουθεί τη κοι¬ 
νοτική περίοδο, λήγει δε πάντα με την εγκατάσταση του 
νέου Διοικητικού Συμβουλίου. 

Ειδικά για το πρώτο Διοικητικό Συμβούλιο, η θητεία του 
λήγει στις 31.12.94. 

4. Πόροι του Νομικού Προσώπου είναι: 

α) Η ετήσια επιχορήγηση της Κοινότητας, που ορίζεται 
στο ποσό των πεντακοσίων χιλ. (500.000) δρχ. 

β) Έσοδα από κάθε φύσεως συνδρομές, εισφορές, δω¬ 
ρεές, κληρονομιές και κληροδοτήματα. 

γ) Εισπράξεις από το αντίτιμο παρεχομένων πραγμάτων 
ή υπηρεσιών. 

δ) Πρόσοδοι από την περιουσία του. 
ε) Οι επιχορηγήσεις του Κράτους και κάθε άλλη νόμιμη 
πρόσοδος. 

5. Η Κοινότητα Κρουσώνα παραχωρεί στο Νομικό Πρό¬ 
σωπο: 

α) Τη χρήση των γηπέδων αθλοπαιδιών που έχει και θα 
δημιουργήσει στο μέλλον. 

β) Το σύνολο των αθλητικών εγκαταστάσεων που βρί¬ 
σκονται στους χώρους που παραχωρούνται για χρήση. 

γ) Τα οικοδομήματα, οι εγκαταστάσεις και πάσης «ρύ¬ 
σεως κτίρια που θα αναγείρει στους παραπάνω χώρους, 
δ) Κινητά αντικείμενα (έπιπλα - όργανα κ.λπ.). 

6. Για την καλύτερη και αποτελεσματικότερη λειτουργία 
του ίδιου Κοινοτικού Ν.Π., το Διοικητικό Συμβούλιο μπορεί 
να συγκροτεί βοηθητικές επιτροπές από δημότες. Η σύ¬ 
σταση και η συγκότηση των επιτροπών αυτών θα γίνεται 
με σχετική απόφαση του Διοικ. Συμβουλίου. 

7. Το Νομικό Πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο του Δ.Σ. και σε περί¬ 
πτωση απουσίας ή κωλύματος από τον Αντιπρόεδρο. 

8. Σε περίπτωση κατάργησης του Νομικού Προσώπου, η 
κινητή και ακίνητη περιουσία του περιέρχεται στην κυριό¬ 
τητα της Κοινότητας Κρουσώνα. 

9. Με την παρούσα απόφαση προκαλείται δαπάνη σε 
βάρος του προϋπολογισμού της Κοιν. Κρουσώνα, ύψους 
πεντακοσίων χιλ. (500.000) δρχ., για το παρόν και τα μετέ- 
πειτα έτη. 

Γ ια την ανωτέρω δαπάνη θα εγγράφεται κάθε χρόνο, με 
μέριμνα της Νομαρχίας, πίστωση 500.000 δρχ., στον 
προϋπολογισμό της Κοιν. Κρουσώνα, που αποτελεί υπο¬ 
χρεωτική δαπάνη για την Κοινότητα (άρθρο 201, παρ. 1 
του Π.Δ. 323/89). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 25 Απριλίου 1994 
Ο Νομάρχης 

ΙΩΑΝΝΗΣ ΠΑΠΑΤΣΑΚΩΝΑΣ 
-♦- 

Αριθ. 7342 (8) 

Σύσταση Πολιτιστικού Κέντρου στη Κοιν. Λεοντίου Ν. Κο¬ 
ρινθίας με την επωνυμία «Πολιτιστικό Κέντρο Γεωργίου 
Μπεκιάρη, Κοινότητας Λεοντίου». 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 όπως 
τροποποιήθηκε με τις διατάξεις του άρθρ. 11 παρ. 1 του 
Ν. 2130/93. 

2. Την αριθμ. 13/94 απόφαση του Κοινοτικού Συμβου¬ 
λίου Λεοντίου περί σύστασης Πολιτιστικού Κέντρου με την 
επωνυμία «Πολιτιστικό Κέντρο Γεωργίου Μπεκιάρη». 

3. Τις διατάξεις του άρθρ. 27 του Ν. 2081/92 που ρυθ¬ 
μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις, αποφασίζουμε: 

Συνιστούμε στην Κοινότητα Λεοντίου Νομικού Προσώ¬ 
που με την επωνυμία «Πολιτιστικό Κέντρο Γ εωργίου Μπε¬ 
κιάρη» του οποίου οι σκοποί, η περιουσία και οι πόροι είναι 
ως κατωτέρω: 

Σκοποί: 

Σκοποί του Πολιτιστικού Κέντρου είναι: 

Η ανάπτυξη και αξιοποίηση των Πνευματικών και Πολιτι¬ 
στικών δυνάμεων της Κοινότητας και η ενίσχυση της Πολι¬ 
τιστικής, Καλλιτεχνικής και Πνευματικής δραστηριότητας 
των κατοίκων της περιοχής και ειδικότερα: 
α) Η δημιουργία βιβλιοθήκης, Πινακοθήκης. 


β) Η πραγματοποίηση διαλέξεων και ελευθέρων συζη¬ 
τήσεων πνευματικού και πολιτιστικού περιεχομένου. 

γ) Η διοργάνωση κινηματογραφικών προβολών ποιότη¬ 
τας καθώς και εκθέσεων ζωγραφικής και λοιπών καλλιτε¬ 
χνικών εκθέσεων. 

δ) Η δημιουργία θεατρικού και χορευτικού τμήματος και 
ομίλου καθώς και μουσικού τμήματος και χορωδίας. 

ε) Η διοργάνωση καλλιτεχνικών εκδηλώσεων και σεμι¬ 
ναρίων με θέματα Πνευματικά, Πολιτιστικά και Κοινωνικά 
και 

στ) Κάθε άλλη συγκεκριμένη δραστηριότητα και προσι¬ 
διάζει στο γενικότερο σκοπό του Κέντρου. 

Περιουσία του Νομικού Προσώπου είναι: 

1. Ένα οικόπεδο συνολικής έκτασης 921,30 τ.μ. 

2. Απέ ιν εντός του οικοπέδου κατασκευασμένη οικο¬ 
δομή συνολικού εμβαδού 484,60 τ.μ. και 

3. Κάθε περιουσιακό στοιχείο που θα αποκτείται από το 
Κέντρο και οποιονδήποτε νόμιμο τρόπο. 

Πόροι του Νομικού Προσώπου είναι: 

1. Η ετήσια επιχορήγηση της Κοινότητας εκ 150.000 
δρχ. 

2. Επιχορηγήσεις του Κράτους. 

3. Κάθε είδους συνδρομές, εισφορές, δωρεές, κληρο¬ 
νομιές, κληροδοσίες. 

4. Εισπράξεις από το αντίτιμο των παρεχομένων πραγ¬ 
μάτων και υπηρεσιών και 

5. Πρόσοδοι από την περιουσία του ήτοι έσοδα που θα 
προκύψουν από πιθανή ενοικίαση του Α' ορόφου και κάθε 
άλλο έσοδο που θα προέρχεται από φυσικά ή νομικά πρό¬ 
σωπα, του οποίου εσόδου τη νομιμότητα είσπραξης θα 
εγκρίνει με απόφασή του το Διοικητικό Συμβούλιο. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από τον 
Αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Λεο¬ 
ντίου, ύψους 150.000 δρχ. για καθένα από τα επόμενα 
οικ. έτη. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Κόρινθος, 13 Μαΐου 1994 
Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 5197 (9) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημ. Σχολ. 

και Νηπιαγωγείου Πετρίου» Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 187 του Π.Δ. 323/89 
(Δ.Κ.Κ.). 

2. Τις διατάξεις του άρθρ. 8 παρ. 8 του Ν. 2156/93 «Εκ¬ 
συγχρονισμός του ιδρύματος κρατικών υποτροφιών και 
άλλες διατάξεις». 

3. Τις διατάξεις του άρθρ. 27 του Ν. 2081/92 που ρυθ¬ 
μίζει το έλεγχο των δαπανών πού προκαλούν οι κανονιστι¬ 
κές διοικητικές πράξεις. 

4. Την αριθμ. 3142/91 απόφαση Νομάρχη περί σύστα¬ 
σης Νομικού Προσώπου με την επωνυμία «Σχολική Επι¬ 
τροπή Δημ. Σχολ. και Νηπιαγωγείου Πετριού». 

5. Την αριθμ. 13/94 απόφαση του Κοιν. Συμβουλίου Πε¬ 
τριού περί τροποποίησης της συστατικής πράξης του πα¬ 
ραπάνω Νομικού Προσώπου, αποφασίζουμε: 

Τροποποιούμε την αριθμ. 3142/91 απόφαση Νομάρχη 
περί σύστασης Νομικού Προσώπου με την επωνυμία «Σχο¬ 
λική Επιτροπή Δημ. Σχολ. και Νηπιαγωγείου Πετριού» ως 
προς την 3 παράγραφό της που αναφέρεται στη σύνθεση 
του Διοικητικού Συμβουλίου του Νομικού Προσώπου, ως 
εξής: 

Το Νομικό Πρόσωπο διοικείται από 7μελές Διοικητικό 
Συμβούλιο αποτελούμενο από: 

α) Τους εκάστοτε Διευθυντές του Δημοτικού Σχολείου 
και Νηπιαγωγείου. 

β) Τον εκάστοτε Πρόεδρο της Κοινότητας. 

γ) Δύο (2) Κοιν. Συμβούλους. 

δ) Έναν (1) εκπρόσωπο του συλλόγου γονέων και κηδε¬ 
μόνων Δημ. Σχολ. 

ε) Έναν (1) εκπρόσωπο του συλλόγου γονέων και κηδε¬ 
μόνων Νηπιαγωγείου. 

Πρόεδρος του Νομικού Προσώπου θα είναι ο αρχαιότε¬ 
ρος εκ των Διευθυντών των Σχολείων. 

Κατά τα λοιπά ισχύει ως έχει η αριθ. 3142/91 απόφαση 
Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Πε¬ 
τριού, ύψους 200.000 δρχ. για καθένα από τα επόμενα 
οικ. έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 13 Μαΐου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 4980 (10) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημ. Σχολ. 

Ρίζας», Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 187 του Π.Δ. 323/89 
(Δ.Κ.Κ.). 

2. Τις διατάξεις του άρθρ. 8 παρ. 8 του Ν. 2156/93 «Εκ¬ 
συγχρονισμός του ιδρύματος κρατικών υποτροφιών και 
άλλες διατάξεις». 

3. Τις διατάξεις του άρθρ. 27 του Ν. 2081/92 που ρυθ¬ 
μίζει το έλεγχο των δαπανών που προκαλούν οι κανονιστι¬ 
κές διοικητικές πράξεις. 

4. Την αριθμ. 18140/91 απόφαση Νομάρχη περί σύστα¬ 
σης Νομικού Προσώπου με την επωνυμία «Σχολική Επι¬ 
τροπή Δημ. Σχολ. Ρίζας». 

5. Την αριθμ. 5/94 απόφαση του Κοιν. Συμβουλίου Ρί¬ 
ζας περί τροποποίησης της συστατικής πράξης του παρα¬ 
πάνω Νομικού Προσώπου, αποφασίζουμε: 

Τροποποιούμε την αριθμ. 18140/91 απόφαση Νομάρχη 


περί σύστασης Νομικού Προσώπου α) ως προς την παρά¬ 
γραφο 1 που αναφέρεται στην επωνυμία του Νομικού 
Προσώπου ως εξής: Συνιστούμε στην Κοινότητα Ρίζας του 
Ν. Κορινθίας ίδιο Νομικό Πρόσωπο με την επωνυμία «Σχο¬ 
λική Επιτροπή Δημ. Σχολείου και Νηπιαγωγείου Ρίζας» και 
β) ως προς την 3 παράγραφό της που αναφέρεται στη σύν¬ 
θεση του Διοικητικού Συμβουλίου του Νομικού Προσώ¬ 
που, ως εξής: 

Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από: 

α) Τον εκάστοτε Διευθυντή του Δημοτικού Σχολείου, ως 
Πρόεδρο του Διοικητικού Συμβουλίου του Νομικού Προ¬ 
σώπου. 

β) Τον εκάστοτε Πρόεδρο της Κοινότητας, 
γ) Το Διευθυντή του Νηπιαγωγείου, 
δ) Έναν δημότη. 

ε) Έναν εκπρόσωπο του συλλόγου γονέων και κηδεμό¬ 
νων. 

Κατά τα λοιπά ισχύει ως έχει η αριθμ. 18140/91 από¬ 
φαση Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Ρί¬ 
ζας, το ύψος της οποίας δε μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 13 Μαΐου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 11158 (11) 

Τροποποίηση της συστατικής πράξης της Δημοτικής Επι¬ 
χείρησης Τουρισμού - Πολιτισμού Δήμου Λάρισας 
(ΔΕΤΠΟΛ). 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) Του άρθρου 260 του Π.Δ. 323/1989. 
β) Του άρθρου 27 του Ν. 2081/1992. 
γ) Του Π.Δ. 250/1989 «περί μεταβιβάσεως αρμοδιοτή¬ 
των στους Νομάρχες». 

2. Την αριθ. 26059/31.5.1989 απόφαση του Υπουργού 
Εσωτερικών, με την οποία συστήθηκε η επιχείρηση Τουρι¬ 
σμού - Πολιτισμού Δήμου Λάρισας όπως τροποποιήθηκε 
μεταγενέστερα με αποφάσεις μας. 

3. Την αριθ. 265/4.5.1994 απόφαση του Δημοτικού 
Συμβουλίου Λάρισας με την οποία αυξάνεται το μετοχικό 
κεφάλαιο της επιχείρησης κατά 115.000.000 δρχ. απο¬ 
φασίζουμε: 

Τροποποιούμε την αριθ. 26607/7.12.1993 απόφασή 
μας με την οποία το μετοχικό κεφάλαιο της επιχείρησης 
Τουρισμού - Πολιτισμού Δήμου Λάρισας (ΔΕΤΠΟΛ) είχε 
ορισθεί στο ποσό των 503.000.000 δραχμών και αυξά¬ 
νουμε αυτό κατά 115.000.000 δρχ. από εισφορά του Δή¬ 
μου. 

Με την παραπάνω αύξηση το συνολικό μετοχικό κεφά¬ 
λαιο της επιχείρησης (ΔΕΤΠΟΛ) ανέρχεται στο ποσό των 
618.000.000 δρχ. 

Κατά τα λοιπά ισχύει η αριθ. 26059/1989 απόφαση του 

Υπουργού Εσωτερικών όπως τροποποιήθηκε μεταγενέ¬ 
στερα. 

Με την απόφαση αυτή προκαλείται δαπάνη σε βάρος 
του προϋπολογισμού του Δήμου Λάρισας ύψους 
115.000.000 δρχ. για το τρέχον οικονομικό έτος. 

Για τη δαπάνη αυτή έχει εγγράφει πίστωση στον προϋ¬ 
πολογισμό του Δήμου Λάρισας ύψους 115.000.000 δρχ. 
με τα στοιχεία ΚΑ 212.0-01. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 18 Μαΐου 1994 
Ο Νομάρχης 

ΠΑΣΧ. ΙΩΑΝΝ. ΜΗΤΛΙΑΓΚΑΣ 
-♦- 

Αριθ. ΔΣ/οικ.101 (12) 

Συγκρότηση - σύσταση τριμελούς επιτροπής στο Ν.Γ. Νο¬ 
σοκομείο Γιαννιτσών. 

Ο ΠΡΟΕΔΡΟΣ ΤΟΥ Δ.Σ. ΤΟΥ Ν.Γ.Ν. ΓΙΑΝΝΙΤΣΩΝ 
Έχοντας υπόψη: 

1. Τις διατάξεις: 

α. Το Ν. 2190/94 άρθρο 25 παρ. 3. 

β. Το Ν. 1882/90 άρθρο 44. 

γ. Το Ν. 2081/92 άρθρο 28. 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Προϋπολογισμού 
του Γενικού Νομαρχιακού Νοσοκομείου Γιαννιτσών 
(Ν.Π.Δ.Δ.) ούτε του Κρατικού Προϋπολογισμού γιατί η επι¬ 
τροπή αυτή θα συνεδριάσει μία φορά προκειμένου να 
αποφανθεί σύμφωνα με το (Ι.α) σχετικό, αποφασί¬ 
ζουμε: 

1. Συγκροτούμε - συστήνουμε τριμελή επιτροπή αποτε- 
λούμενη: 

α. Δύο Δ/κούς υπαλλήλους του Νοσοκομείου Γιαννι¬ 
τσών. 

β. Έναν εκπρόσωπο των εργαζομένων. 

2. Τα υπό στοιχεία (α) μέλη της προηγούμενης παρα¬ 
γράφου ορίζονται από το οικείο μονομελές όργανο Διοίκη¬ 
σης του (Ν.Π.Δ.Δ.) Γ.Ν.Ν. Γιαννιτσών. 

3. Το ανωτέρω υποστοιχείο (β)της παραγράφου 1, τα¬ 
κτικού μέλους ορίζεται μετά από πρόταση του οικείου 
Β'θμιου Πρωτοβάθμιου συνδικαλιστικού οργάνου. 

4. Με την απόφαση του ορισμού των μελών της τριμε¬ 
λούς επιτροπής ορίζεται ως Πρόεδρος ένα από τα τα τα¬ 
κτικά μέλη με αναπληρωτή του επίσης ένα από τα τακτικά 
μέλη. 

5. Έργο της επιτροπής θα είναι η επανεκτίμηση των 
αναγκών του Νομαρχιακού Γ ενικού Νοσοκομείου Γιαννι¬ 
τσών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Γιαννιτσά, 18 Μαΐου 1994 

Ο Πρόεδρος 
ΘΕΟΔ. ΓΕΩΡΓΙΑΔΗΣ 


Αριθ. 105 ( 13 ) 

Σύσταση και συγκρότηση τριμελούς επιτροπής Ν. 
2190/94 στον Κρατικό Παιδικό Σταθμό Αδριανής Δρά¬ 
μας. 

Ο ΠΡΟΕΔΡΟΣ ΤΟΥ Δ.Σ. ΤΟΥ Κ.Π.Σ. ΑΔΡΙΑΝΗΣ ΔΡΑΜΑΣ 
Έχοντας υπόψιν: 

1. Το άρθρο 25 παρ. 3 του Ν. 2190/94 ΦΕΚ 28Α'. 

2. Το αριθμ. 200/19.4.94 έγγραφο του Πανελ. Συνδέ¬ 
σμου Ιδ. Βοηθ. Προσ. των Κ.Π.Σ. 

3. Την ανάγκη σύστασης και συγκρότησης τριμελούς 
επιτροπής του άρθρου 25 Ν. 2190/94. 

4. Το αριθμ. ΔΙΠΙΔΔ/Α2/7497/15.3.94 έγγραφο Υπ. 
Προεδρίας της Κυβέρνησης, αποφασίζουμε: 

Συγκροτούμε την τριμελή επιτροπή του Ν. 2190/94 άρ¬ 
θρο 25 παρ. 3 ως κατωτέρω: 

1. Από έναν υπάλληλο της κατηγορίας Δ.Ε.1 Δ/κού 
Ο.Τ.Α. με βαθμό Α'. 

2. Από έναν υπάλληλο της κατηγορίας Τ.Ε. (Νηπιαγω¬ 
γών προσωρινός). 

3. Από έναν υπάλληλο της κατηγορίας Υ.Ε. (βοηθ. 
προσ. μαγ/ρείου ως εκπρόσωπο συνδικαλιστικού οργά¬ 
νου). 

Έργο της παραπάνω επιτροπής είναι η εκτίμηση των 
παγίων και διαρκών αναγκών του έτους 1990 με βάση της 
οποίας θα καθορισθεί κατά κλάδο και ειδικότητα ο αριθ¬ 
μός των επαναπροσλαμβανομένων. 

Με την απόφαση αυτή δεν προκύπτει δαπάνη σε βάρος 
του προϋπολογισμού του ιδρύματος. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αδριανή, 26 Απριλίου 1994 
Ο Πρόεδρος 

ΕΥΑΓΓΕΛΟΓΛΟΥ ΧΡΗΣΤΟΣ 
- 4 - 

(14) 

Συγκρότηση - σύσταση τριμελούς Επιτροπής για επανα- 
πρόσληψη απολυθέντων σύμφωνα με το Ν. 2190/94 
στον Κρατικό Παιδικό Σταθμό Ηράκλειας Σερρών. 

Η ΠΡΟΕΔΡΟΣ ΤΗΣ Δ.Ε. 

Αριθ. Συνεδρίας 6 

Το Διοικητικό Συμβούλιο έχοντας υπόψη την εισήγηση 
της Διευθύντριας, την αριθ. 65/29.3.94 αίτηση της Γεωρ- 
γαλά Στάματίας του Αριστείδη, πρώην υπαλλήλου του 
Κρατικού Παιδικού Σταθμού Ηράκλειας Σερρών, για την 
επαναπρόσληψή της του Ν. 2190/94 τ.Α' 28/3.3.1994 με 
το οποίο πρέπει να συγκροτηθεί - συσταθεί τριμελής επι¬ 
τροπή για την επαναπρόσληψη απολυθέντων σύμφωνα με 
το αριθ. 25 του Ν. 2190/94 καθώς και το με αριθμό έγ¬ 
γραφο του Εργατικού Κέντρου Σερρών 128/1994 συ¬ 
γκροτεί - συστηθεί τριμελή επιτροπή ως εξής για τον Κρα¬ 
τικό Παιδικό Σταθμό Ηράκλειας Σερρών. 

1. Πρόεδρος Διοικ. Συμβουλίου του ΚΠΣ Ηράκλειας, ως 
μέλος. 

2. Ελεγκτής Διοικ. Συμβουλίου του ΚΠΣ Ηράκλειας, ως 
μέλος. 

3. Εκπρόσωπος Εργατικού Κέντρου Ν. Σερρών, ως μέ¬ 
λος. 

Από τις διατάξεις της παρούσας απόφασης δεν προκα- 
λείται επί πλέον δαπάνη σε βάρος του προϋπολογισμού 
του Κρατικού Παιδικού Σταθμού Ηράκλειας Σερρών. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ηράκλεια, 30 Μαρτίου 1994 

Η Πρόεδρος 
ΠΑΡΙΣΣΑ ΨΑΡΡΑ 


ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στο ΦΕΚ 642/Β/26.8.1993 στο οποίο δημοσιεύτηκε το 
από 4.8.1993 Προεδρικό Διάταγμα για έγκριση σύστασης 
του κοινωφελούς ιδρύματος με την επωνυμία «ΣΤΕΓΗ ΕΥ¬ 
ΓΗΡΙΑΣ ΒΑΣΙΛΕΙΟΣ ΚΑΙ ΕΥΔΟΚΙΑ ΠΑΝΑΓΙΩΤΑΡΟΥ» και 
κύρωση του Οργανισμού αυτού, γίνονται οι εξής διορθώ¬ 
σεις: 

α) Στην παράγραφο 2α' του άρθρου 5 από το εσφαλμένο 
«Νομάρχη Χίου» στο ορθό «Νομάρχη Μεσσηνίας» και 
β) Στην παράγραφο 1 β' του άρθρου 6 από το εσφαλμένο 
«δέκα» στο ορθό «πέντε». 

(Από το Εθν. Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




